हसन मिन्हाज ने घोटालों को लेकर पूछा सवाल, तो यूं सकपकाए ललित मोदी- देखें Video  
ललित मोदी का वीडियो वायरल
हसन मिन्हाज को दिया इंटरव्यू
मनी लॉन्ड्रिंग के मामले में देश से फरार चल रहे ललित मोदी
A post shared by Hasan Minhaj (@hasanminhaj) on May 27, 2019 at 10:08am PDT

मनी लॉन्ड्रिंग के मामले में देश से फरार चल रहे ललित मोदी (Lalit Modi) इस इंटरव्यू में हसन मिन्हाज (Hasan Minhaj) के सवालों का जवाब देते हुए तो दिख रहे हैं, लेकिन सवालों पर वो थोड़ा सहमे नजर आ रहे हैं. हालांकि, इस वीडियो में देखा जा सकता है कि इसे इंटरटेनिंग वीडियो को तौर पर पेश किया गया है. क्योंकि इस वीडियो के बैकग्राउंड में ठहाकों की आवाजें भी आ रही हैं. ललित मोदी का यह वीडियो हसन मिन्हाज ने अपने ऑफिशियल इंस्टाग्राम पर शेयर किया है. उनके इस वीडियो को 2 लाख 38 हजार से ज्यादा बार देखा जा चुका है और इसे देखने का सिलसिला अभी जारी है. बता दें कि हसन मिन्हाज अमेरिकन कॉमेडियन, लेखक, प्रोड्यूसर, राजनीतिक कमेंटेटर, एक्टर और टेलीविजन होस्ट के तौर पर पहचान रखते हैं.

A post shared by Hasan Minhaj (@hasanminhaj) on May 26, 2019 at 4:15am PDT

बता दें कि आईपीएल (IPL) के संस्‍थापक के तौर पर पहचान रखने वाले ललित मोदी (Lalit Modi) ने टैक्‍स चोरी, मनी लांड्रिंग के आरोपों के बाद वर्ष 2010 में भारत छोड़ दिया था. फिलहाल, ललित मोदी लंदन में रह रहे हैं. प्रवर्तन निदेशालय (ईडी) का आरोप है कि करीब 125 करोड़ रुपए के भ्रष्‍टाचार के लिए ललित मोदी ने साल 2009 में आईपीएल (IPL) के अधिकार देने की प्रक्रिया को बदला था.